section_heading: Životopis
paragraph_text: Rođen je u Zagrebu. Karakterizirala ga je profinjenost, nezadrživi dribling, odličan centaršut i bio je vrlo brz tehničar. Igrao na lijevom krilu. Poznat po prodornosti nadirući prema protivničkim vratima. Prije slavna Maradonina predriblavanje engleske reprezentacije, Smolek je u Kruševcu nanizao sedmoricu Napretkovih igrača, zatim i vratara te ušetao u mrežu. Već u svoje vrijeme stekao je opravdani status legende i mjesto osam vrhunskih najznačajnijih "jedanaestica" u Jugoslaviji. Objedinjavao je igračke vrline Josipa Skoblara, Dragana Džajića i Krasnodara Rore.